YouTube

YouTube (a verbis Anglicis you 'tu' + tube 'tubus', familiariter = televistrum) est situs interretialis, in quo usores pelliculas intueri et ingerere et in quo inter se communicare possunt.

Tres operarii corporationis PayPal YouTube die 14 Februarii 2005 creaverunt, et prima pellicula die 23 Aprilis eodem anno monstraverunt.„Das allererste YouTube-Video: Ältester Clip feiert zehnjähriges Jubiläum“ (visum 5 Novembris 2017) . Mense Novembri anni 2006 YouTube a Google pretio USD 1 650 000 000 emptum est, et nunc subsidiarius eius fungitur."Google To Acquire YouTube for $1.65 Billion in Stock" (visum 5 Novembris 2017) . Societas sedem habet Sancto Bruno in urbe Californiensi sitam, et Adobe Flash Video technologia utebatur usque ad 2015, deinde HTML5, ut varia spectacula ab usoribus creata ostendantur, inclusis excerptis pellicularum programmatumque televisificorum et musica, necnon rebus otiosis ut blogosphaera. Plurima contenta in YouTube a singulis hominibus ingeruntur, quamquam societates publicae sicut CBS, BBC, aliaeque societates res suas ut socii corporationis YouTube proferunt.Explicatio programmatis societatis inter corporationem YouTube et sociis eius (visum 5 Novembris 2017) .

Omnes usores, etiam si non consignaverunt, pelliculas spectare valent, dum tantum usores, qui consignaverint, pelliculas ingerere possunt. Pelliculas spectare, qui nefasta continere putentur, usoribus solis plus quam duodeviginti annos natis licet. Ingerere pelliculas, qui obtrectationes et pornographiam contineant vel iura aliena violent, stricte prohibitum est.

Notae

 Nexus externi 

 Situs interretialis sociatetis proprius.

Categoria:Incepta 2005
Categoria:Media socialia
Categoria:Situs ephemeri